- ასეთი ვარცხნილობა მინდოდა, ამაზე დაბალზეც მქონდა, ვერ წარმოიდგენთ, ეს რამდენ რამეს უკავშირდება. ოღონდ, არ არის პროტესტის გამოხატულება. ეს გადაწყვეტილება რომ მივიღე, არ მიფიქრია იმაზე, მომიხდებოდა, თუ არა. თავი მთლიანად გადავიპარსე და ჩავთვალე, რომ იმ თმას გაჰყვა ჩემი ცხოვრებიდან ყველანაირი ცუდი და ამით სოლიდარობა გამოვუცხადე ყველა დაავადებულ ადამიანს, რომლებსაც გული წყდებათ, როდესაც აცნობიერებენ, რომ მათ ცოტა ხანში თმა არ ექნებათ. განსაკუთრებით კიდევ გოგონებს, რომლებსაც თმა ამშვენებთ და უნდათ, რომ ორიგინალურად გამოიყურებოდნენ. უთმობა სულაც არ ნიშნავს ულამაზობას, პირიქით. მთავარია სულიერი სილამაზე, რაც სახეზე ყოველთვის აღიბეჭდება. შესაძლოა, თმა მთელი ცხოვრება არ გქონდეს თავზე, ეს ვერაფერს დააკლებს ადამიანის პიროვნულ თვისებებს. ისინი ყველაზე ლამაზები არიან და ეს უნდა დაიჯერონ!